**ROMÂNIA**

JUDEŢUL ARAD

**COMUNA ŞILINDIA**

**CONSILIUL LOCAL**

Şilindia,nr.384,Cod 317330,tel.0257/372700,Fax 0257/372703, e-mail:primariasilindia@gmail.com

**H O T Ă R Â R E A Nr. 34**

Din 26 mai 2025

**Privind aprobarea colaborării instituționale din cadrul proiectului ”Furnizare de servicii integrate în comunitățile rurale – facilitarea accesului persoanelor vulnerabile la servicii de baza eficiente și de calitate”**

Consiliul local Șilindia ,

Județul Arad, întrunit în ședință ordinară în data de 26.05.2025

Având în vedere:

- Ordinul comun al ministrului muncii și justiției sociale, al ministrului sănătății și al ministrului educației naționale nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei, cu completările și modificările ulterioare;

- Ghidul solicitantului, Condiții generale - PIDS;

- Ghidul Solicitantului, Condiții Specifice „Sprijinirea comunităților rurale fără acces sau cu acces limitat la serviciile sociale”;

- Manualul beneficiarului, Programul Educație și Ocupare 2021 – 2027 și Programul Incluziune și Demnitate Socială 2021-2027 ;

#### - Anunțul privind Selecția UAT-urilor rurale în cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”, publicat în data de 20.03.2025 pe site – ul AJPIS Arad;

- Procedura cadru de selecţie a unităților administrativ - teritoriale rurale (comune) în cadrul proiectului ”Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate” PIDS/586/PO4/339395 Ediția 1, Revizia 0, februarie 2025:

- Prevederile art.121 alin.2 din Constituția României, republicată,

- Luând în considerare dispoziţiile Legii nr.24/2000 privind normele de tehnică legislativă la elaborarea actelor normative, republicată, cu modificările şi completările ulterioare,

- Numărul de ....voturi „ pentru” ... „abțineri”...„împotrivă” al consilierilor din total de 9 ;

- Avizul favorabil al comisiei de specialitate ;

- Art. 129 alin. 4 lit a din O.U.G nr. 57/2019 privind Codul Administrativ ;

În temeiul art. 139 alin.(3) lit.a şi art. 196 alin.1 din O.U.G nr. 57/2019 privind Codul Administrativ ,

**H O T Ă R Ă Ş T E :**

**Art.1.** Se aprobă depunerea documentelor de aplicare de către UAT-ul rural Comuna Șilindia județul Arad, pentru a participa în proiectul: „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate”, având ca scop crearea și dezvoltarea serviciilor sociale comunitare integrate care să conducă la creșterea calității vieții persoanelor defavorizate, în baza identificării nevoilor comunitare și acordarea serviciilor de specialitate și a măsurilor de sprijin finanțate din fonduri europene.

**Art.2.** Se aprobă semnarea protocolului de colaborare dintre UAT-ul rural Comuna Șilindia, județul Arad și parteneriatul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”.

**Art.3.** Se aprobă efectuarea tuturor cheltuielilor eligibile în proiectul „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente şi de calitate”, în baza mecanismului de finanțare propus prin proiect, aferente nevoilor identificate la nivelul comunității prin diagnoza socială ce va fi efectuată în cadrul proiectului de echipa ECI, urmând ca acestea să fie decontate prin mecanismul financiar reglementat.

**Art.4.** Se aprobă suportarea din bugetul local al UAT-ul rural Comuna Șilindia județul Arad, a tuturor cheltuielilor neeligibile identificate, precum și toate costurile suplimentare, din fonduri proprii, în cazul în care, pentru asigurarea obligațiilor asumate în protocolul de colaborare, se impune depășirea bugetului alocat.

**Art.5.** Se asumă colaborarea pe toată perioada de implementare a proiectului, de la data semnării protocolului de colaborare și a sustenabilității, pentru o perioadă de minim 5 ani de la data finalizării proiectului.

**Art.6.** Se aprobă punerea la dispoziție a spațiului Birou Compartiment Asistență Socială din cadrul imobilului Dispensar de la adresa Șilindia ,nr.61,str.20,Jud.Arad , unde își va desfășura activitatea echipa comunitară integrată.

**Art. 7.** Se confirmă dreptul UAT-ul rural Comuna Șilindia județul Arad, de a efectua reamenajări/reabilitări/modernizări și dotări spații de lucru[[1]](#footnote-1), iar pentru aceasta se anexează documentele justificative referitoare la: darea în administrare, concesionare, în folosință cu titlu gratuit a imobilului, pentru imobilele aflate în patrimoniul UAT (valabilitatea documentului trebuie să acopere o perioadă suficientă astfel încât să se asigure sustenabilitatea proiectului). În situația în care imobilul aparține unui terț și este dat în folosința SPAS este necesară confirmarea documentului de folosință în forma legală (notarială), valabilitatea documentului trebuie să acopere o perioadă suficientă astfel încât să se asigure sustenabilitatea protocolului de colaborare și implicit a proiectului.

**Art.8.** Se confirmă că UAT-ul rural Comuna Șilindia, județul Arad, deține capacitatea profesională și operațională pentru participarea ca beneficiar în cadrul proiectului, având o echipă formată din cel puțin un contabil și un responsabil achiziții publice.

**Art.9.** Se confirmă că UAT-ul rural Comuna Șilindia , județul Arad, nu a fost găsită vinovată de încălcarea contractului din cauza nerespectării obligațiilor contractuale în urma unei proceduri de achiziție publică sau în urma unei proceduri de acordare a unei finanțări nerambursabile, din bugetul consolidat al statului sau bugetul comunitar.

**Art. 10.** Să respecte prevederile legislației în vigoare cu privire la egalitatea de șanse și de tratament între femei şi bărbați în domeniul muncii, nediscriminarea, luarea în considerare, în implementarea protocolului de colaborare, a tuturor politicilor și practicilor prin care să nu se realizeze nici o deosebire, excludere, restricție sau preferință, indiferent de: rasă, naționalitate, etnie, limbă, religie, categorie socială, convingeri, gen, orientare sexuală, vârstă, handicap, boli cronice netransmisibile și boli transmisibile, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice.

**Art. 11.** Să respecte reglementările naționale și europene privind eligibilitatea cheltuielilor, promovarea egalității de șanse și a unei politici nediscriminatorii, dezvoltarea durabilă; tehnologia informației, achizițiile publice, informare și publicitate, ajutorul de stat precum și orice alte prevederi legale aplicabile fondurilor nerambursabile asigurate din Programul PIDS 2021-2027.

**Art.12.** Se împuternicește domnul Mariș Rovin, primar al Unității Administrativ Teritoriale Comuna Șilindia, să semneze protocolul de colaborare.

**PREŞEDINTE DE ȘEDINȚĂ,**

**Alba Radu-Mihai**

**Contrasemnează,**

Secretar general

**Iercoşan Silvia**

1. [↑](#footnote-ref-1)